**ОБАВЕШТЕЊЕ**

**О ПОТРЕБНОЈ ДОКУМЕНТАЦИЈИ ЗА ЗАМЕНУ**

**ЛЕГИТИМАЦИЈЕ ЗА ТУРИСТИЧКОГ ВОДИЧА И ТУРИСТИЧКОГ**

**ПРАТИОЦА**

Легитимација туристичког водича, односно туристичког пратиоца, издаје се лицу које је положило стручни испит за туристичког водича, односно туристичког пратиоца у складу за законом којим се уређује област туризма.

Легитимација туристичког водича, односно туристичког пратиоца издаје се и ако:

1) туристички водич, односно туристички пратилац који поседује легитимацију без назначеног рока важења није извршио њену замену, најкасније до 22.марта 2020. године, а на основу члана 133. став 4. Закона о туризму („Службени гласник РС“, број 17/19);

2) се промене лични подаци имаоца легитимације;

3) се лик имаоца легитимације битно промени тако да не одговара фотографији у легитимацији;

4) је легитимација оштећена или из било ког другог разлога не служи својој намени;

5) се накнадно сазна да легитимација садржи нетачан податак;

6) истекне рок на који је легитимација издата;

7) се накнадно уписује нови страни језик прописаног нивоа;

8) је легитимација изгубљена или уништена.

Захтев се може поднети на обрасцу који се преузима са интернет странице министарства или се исти може поднети у писаној форми, с тим да садржи све тражене податке.

Уз захтев потребно је доставити:

1. **Доказ о уплати републичке административне таксе**

Захтев за издавање легитимације тарифира се према тарифном броју 1. Закона о републичким административним таксама (,,Службени гласник РС”, бр. 43/03, 51/03 – исправка, 53/04, 42/05, 61/05, 101/05 – др. закон, 42/06, 47/07, 54/08, 5/09, 54/09, 35/10, 50/11, 70/11, 55/12, 93/12, 47/13, 65/13 – др. закон, 57/14 - усклађени дин. изн., 45/15 - усклађени дин. изн., 83/15, 112/15, 50/16 - усклађени дин. изн, 61/17-усклађени дин. изн, 113/17 и 3/18-испр, 50/2018 - усклађени дин. изн, 95/2018, 38/2019 - усклађени дин. изн, 86/2019, 90/2019 - испр., 98/2020 - усклађени дин. изн, 144/2020, 62/2021- усклађени дин. изн. и 138/2022) у износу од **330,00 динара** за подношење захтева. Износ таксе уплаћује се на **рачун: 840-742221843-57, позив на број: 53-015, по моделу 97, сврха уплате: Републичка административна такса, прималац: Буџет Републике Србије.**

1. **Доказ о уплати трошкова издавања легитимације**

Такса **за издавање легитимације** за туристичког водича, односно туристичког пратиоца износи 310,00 динара (тарифни број 223д наведеног Закона).

Износ таксе за издавање легитимације од **310,00 динара** уплаћује се на **рачун: 840-31397845-92, позив на број: 50-016, по моделу: 97, сврха уплате: такса за издавање уверења и легитимације, прималац: Министарство туризма и омладине.**

1. **Доказ о знању страног језика -** *уколико кандидат поседује*

Кандидату поред страног језика који је положио може бити признат још неки страни језик, ако је знање тог језика на нивоу који је прописан чланом 9. став 1. Правилника о стручном испиту за туристичког водича и туристичког пратиоца („Службени гласник РС”, бр. 102/2015 и 86/2019-др.закон). Знање језика кандидат доказује овереном фотокопијом:

* дипломе о стеченом средњем образовању на језику националних мањина;
* дипломе о стеченом високом образовању на студијама другог степена (дипломске академске студије - мастер, специјалистичке академске студије, специјалистичке струковне студије), односно на основним студијама у трајању од најмање четири године о звању професора страног језика;
* сертификата института или школе који су регистровани за ту делатност;
* дипломе о стеченом најмање средњем образовању државе чланице Европске уније и Европског економског простора.

Документа која су на страном језику морају бити преведена од стране судског тумача.

1. **Две фотографије димензија 25 x 35 mm**

Фотографија мора бити израђена у колор техници која није ретуширана и која није старија од шест месеци. Фотографија мора да је оштра и јасна, високог квалитета, без мрља и огреботина и да верно и без прикривања приказује лице, да 70-80% фотографије заузима лице на једнобојној светлој позадини. На фотографији не смеју да се виде друге особе, делови намештаја или други предмети**.**

Захтев се подносина адресу: **Министарство туризма и омладине, Сектор за туризам, улица Омладинских бригада број 1, 11070 Нови Београд.**

За додатне информације можете се обратити путем броја телефона: 011 3139 669, 011 3139 691 и 011 3139 672.